אורלי ומירב

**נושא השיעור:" חלון אל החלום "**

**מגישות: אורלי נחום ומירב דהן**

א.**נושא השיעור:**

שימוש בספר כמודל לבניית תוכנית אישית על עצמי בשנים הבאות, כלומר,כיצד אני מדמיין את עצמי בעוד 10 שנים?

תחום: כישורי חיים.

ב.**אוכלוסיית היעד:**

תלמידי חט"ב ( כיתות ז-ט) לו"ז 2-3 שיעורים.

ג. **מטרות השיעור:**

1. התלמידים ייחשפו לדמויות שנולדו בטבריה שהעזו לחלום ולהגשים את חלומם.

2. התלמיד ירקום חלום ויבנה תוכנית אישית שתפרט את הדרכים והשלבים להגשמתו.

3. במהלך בניית התוכנית, התלמיד יזהה חוזקות הקיימות בו ואשר יסייעו לו בהגשמת חלומו.

4. התלמידים יסיקו מסקנות שחשוב לזכור בדרך להגשמת החלום.

5. התלמידים יזהו קשיים העלולים להיווצר במהלך הדרך להגשמת חלומם בד בבד עם קבלת עצות חשובות שיעזרו להם להתקדם לעבר הגשמת חלומם.

**מטרות אופרטיביות:**

1. שאילת שאלות- התלמידים ישאלו את עצמם שאלות, כגון: מה הוביל את הדמויות להגשים את חלומן? אילו קשיים עלו במהלך הדרך להגשמת החלום וכיצד התמודדו הדמויות עם קשיים אלה?

2. מודעות עצמית לתחושות/ מחשבות שעולות בעקבות קריאת הסיפורים.

3. סיבה ותוצאה- אדם מצליח- מה הסיבה לכך שהוא הצליח?

4. דיון בקבוצה- הקבוצה תדון בשאלה מדוע אדם אחד מצליח והאחר נכשל בדיוק באותן סיטואציות?

5. מה הם הגורמים להצלחה?

ד. **חוזקות התלמיד** - יכולת לדמיין את העתיד, כושר הבעה וניסוח טובים שיבואו לידי ביטוי גם בעריכת ראיון, יכולת ניתוח סיטואציות מורכבות.

ה. **מיומנויות הניסוי**: בשיעורים אלו התלמידים ישתמשו במיומנות ההתבוננות. מיומנות זו תוביל אותם לעיון מעמיק בסיפוריהם האישיים של דמויות מהספר. עיון זה יבהיר להם מהי הדרך שהובילה אותם להגשמת חלומם.

**מערך שיעור ראשון: (אפשרות א')**

שלב 1:
המורה תספר סיפור על אישה שהעזה לחלום במשך כל חייה חלום מסוים ובסופו של דבר לא ויתרה על חלומה והגשימה אותו בגיל 85 (הסיפור מצורף לעבודה אחרי הרפלקציה).
בתום קריאת הסיפור המורה תשאל את התלמידים:

* מהן הסיבות שהובילו את האישה לוותר כביכול על חלומה?
* האם לדעתכם היא נהגה נכון? האם יכלה להגשים את חלומה בד בבד עם הקמת משפחה?
* אילו גורמים מעכבים בדרך להגשמת החלום אתם מזהים בסיפורה של האישה?
* מה הוביל את האישה להגשים את חלומה בסופו של דבר?
* לאילו תובנות הגיעה האישה לאחר שהגשימה את חלומה?

שלב 2:
התלמידים יקראו סיפורים על אנשים שהגשימו את חלומם מתוך הספר" מה טובו מגשימייך טבריה" בנושא אומניות . לאחר מכן ישאלו השאלות הבאות:

* איזו אישה עברה תהליך דומה כמו האישה המבוגרת?
* באיזו דמות או דמויות אתם מזהים חוזקות או שאיפות שהיו גם אצל האישה המבוגרת ושעזרו להם להגשים את חלומם?

שלב 3:
משחק סולמות וחבלים (המשחק מצורף לעבודה) .התלמידים יתקדמו במסלול כשהיעד שלהם בסוף המסלול הוא למעשה להגיע לתובנה מה דרוש ממני כדי להגשים את החלום. על גבי לוח המשחק יופיעו מסרים שחשוב לזכור כדי להגיע למימוש החלום לדוגמא:

* זכור שמגיע לך לקבל את מה שאתה חולם.
* זכור שלפחד זה חלק מהתהליך.
* זכור שאינך יכול להגשים את חלומותיך לבד.
* זכור שלעולם אל תוותר וכו'

בנוסף התלמידים יתבקשו לזהות חוזקות הקיימות בהם ושיעזרו להם לצעוד לעבר הגשמת החלום.

**מערך שיעור 2: (אפשרות ב')**

אני מבקשת מהתלמידים לעצום את העיניים ולדמיין אותנו בעוד 15 שנים מהיום, לאחר שהצלחנו להגשים את החלום. איך החיים שלו נראים? מהי ההרגשה?

כולם פותחים עיניים ואני שואלת: מי רוצה לשתף אותנו בחוויה האישית שלו ,מה הוא ראה ואיך הוא הרגיש ?

-לאחר קריאת כמה מן הראיונות בספר "מה טובו מגשימייך טבריה" העוסקים באנשים שהגשימו את חלומם אני מבקשת שני מתנדבים שרוצים להשתתף בראיון: אחד יהיה מראיין בתוכנית טלוויזיה והשני יהיה מרואיין שהצליח להגשים את חלומו. שניהם יושבים בתוך המעגל והמראיין שואל את המרואיין שאלות הקשורות לדרך שלו בהגשמת החלום , שאלות כמו :

1. מי עזר לך להגשים את החלום ? מי תמך בך ?

2.איך הצלחת להגשים את החלום ?

3.האם זה החלום שליווה אותך מגיל צעיר ?

4. אילו דברים עשית כדי להגשים את חלומך?

5.האם נתקלת בקשיים בדרך להגשמת חלומך?

6.כיצד אתה מרגיש לאחר שהצלחת להגשים את חלומך?

7. האם יש לך חלומות נוספים אותם אתה רוצה להגשים ?

התלמידים בכיתה מוזמנים לשאול את המרואיין שאלות נוספות הקשורות לחלום שלו ולדרך שעבר עד שהצליח להגשים את חלומו.

מחלקים את הכיתה לקבוצות של 4-5 תלמידים, כל קבוצה עפ"י חוזקותיה או עפ"י תחומי עניין משותפים.

כל קבוצה בוחרת דמות מתוך הספר אשר קרובה לליבה הן בשל תחומי עניין משותפים או מתוך הזדהות עם הדרך אותה עברה הדמות עד להגשמת חלומה.

חברי הקבוצה חוקרים את אותה דמות וכותבים על דף: מדוע בחרו בדמות זו דווקא? מדוע הגשמת חלומה של הדמות עורר בהם עניין? אילו תחומי עניין משותפים מצאו?

לאחר מכן במליאה כל קבוצה מספרת על הדמות שהיא בחרה ומדוע בחרה דווקא בה?

התלמידים מתארים את הדרך שעברה הדמות עד שהצליחה להגשים את חלומה ומדוע הם בחרו בה? כמן כן הם מספרים לאילו עצות כדאי להקשיב במסע עד להגשמת החלום.

**רפלקציה**

1. איזו מסר או תובנה אתם לוקחים מהתהליך אותו עברתם?

2. מה או מי יכול לשמש דוגמא בהגשמת חלומות ?

3. מה לדעתכם גורם לחלומות להתממש ?

4. האם יש מסר נוסף שמישהו רוצה לשתף בו אותנו?

5. אילו הכללות אתם יכולים לעשות?

6. איך ניתן לישם זאת בחיי היומיום שלכם?

**סיפור על אישה שהעזה לחלום**

אישה חביבה בת 85 שהגשימה את חלומה הישן להיות שחקנית ובימאית.

בצעירותה היא נישאה בכדי לרצו את הוריה וזנחה את חלומה מסיבות "ריאליות" שונות. במשך שנים רבות הייתה עקרת בית וגידלה את ילדיה במסירות. לאחר שבגרו החליטה לעס בהוראה ולאחר מכן עבדה כמזכירה ובעבודות מזדמנות שונות. אך את חלומה הפנימי ורצונה מזה שנים לעסוק באומנויות הבמה הדחיקה. היא שכנעה את עצמה בכך שיהא מבוגרת מדי ושחלום מסוג זה מתאים לצעירים בלבד. במשך שנים היא חיה בכאב ובתחושת החמצה. לאחר שחלתה בסרטן והבריאה, היא הגיעה למסקנה שהחיים קצרים מדי ושאם לא תגשים את עצמה היום זה לעולם לא יקרה. בגיל 80 היא הצטרפה בהתנדבות לפרויקט המשלב פנסיונרים במסגרות בתי הספר. היא פנתה למנהלת של המוסד החינוכי אליו הצטרפה ואמרה לה שהיא מעוניינת ללמד משחק בבית הספר. כבר באותה השנה היא ביימה הצגה מרשימה ביותר וזכתה לשבחים רבים ופידבקים חיוביים, מה שעודד אותה להמשיך בפרויקט ולארגן הצגות ומופעים נוספים, בחלקם אף השתתפה כשחקנית. מספר הצגות שביימה יצאו אל מחוץ לכותלי בית הספר, אל מתנ"סים מקומיים ואירועים שונים. היא קצרה הצלחה למרות גילה המתקדם ולמרות ששנים לא היה בה האומץ להגשים את חלומה היא עשתה זאת וזכתה לאושר, סיפוק והגשמה עצמית.

הכל מתחיל במודעות הפנימית. מי אני, מה אני רוצה להיות על אף המגבלות הקיימות, ואיך אוכל לממש את דרכי. הידיעה תבוא מתוך שקט פנימי, הסרת מחשבות תוקעות כמו "מה יגידו עליי" ו"איך אני אראה בעיני אחרים" והתמסרות מוחלטת לצורך הפנימי ולדחף העמוק של נשמתי להביע את עצמה ולהגשים ייעודה ומסלולה הייחודי.

קבלו החלטה לעשות כבר השבוע את הצעד הראשון. זכרו כי אין הגשמה ללא פעולה, את הפעולה אל תדחו לעתיד הרחוק. כי את הפסיעה הראשונה והמשמעותית ביותר אתם יכולים לבצע כבר עכשיו.